БАЙГУУЛЛАГЫН ТҮҮХ,ОН ЦАГИЙН ТОВЧОО

Эртний их дархан цаазат богд хан уулын өвөр, хатан тунамал туулын хөвөөнд орших төв сайхан нутгийнхан уужим саруул ухаан, эрүүл чийрэг бие бялдар, хүч тэнхээ, цог хийморь нь бүрдэж, эр биеийг эзэгнэн төрсөн алдарт бөхчүүд, шилдэг тамирчид, спортын зүтгэлтнүүдээрээ бахархдаг билээ.

Төгөлдөр сайхан төв нутгийн биеийн тамир спортын газар нь тэртээх 1952 онд “Ургац нийгэмлэг” нэртэй, 4 хүний бүрэлдэхүүнтэй үүсгэн байгуулагдсан.

-1989 онд биеийн тамир спортын хороо

-1992 онд залуучууд спортын хороо

-1994 онд биеийн тамир спортын соёлын төв

-2000 онд биеийн тамир спортын хоро

-2008 онд биеийн тамир, спортын газар

-2013 онд соёл спорт, аялал, жуулчлалын газар

- 2014 онд биеийн тамир, спортын бэлтгэл сургалтын төв

-2015 оны 02 дугаар сарын 11-ны өдрийн А/45 тоот захирамжаар биеийн тамир спортын газар нэртэйгээр өөрчлөгдөн өнөөдөр 23 хүний бүрэлдэхүүнтэй захиргаа аж ахуй, нийтийн биеийн тамир, их спортын албатайгаар олон улсын хэмжээний мастер-2, спортын мастер-3, магистр 1, биеийн тамир спортын тэргүүний ажилтан-9 ажиллаж байна.

2024 оноос Соёл спорт аялал жуулчлал залуучуудын яамны харьяа Төв аймаг дахь  Биеийн тамир спортын газар болсон бөгөөд 2019 оны 01 сараас одоог хүртэл пауэрлифтингийн ОУХМ Д.Алтанхуяг даргатай үйл ажиллагаа явуулж байна.